Sklep Sodišča (sedmi senat) z dne 27. septembra 2012 –
Brighton Collectibles proti UUNT
(Zadeva C‑624/11 P)
„Pritožba – Znamka Skupnosti – Uredbi (ES) št. 40/94 in (ES) št. 207/2009 – Člen 8(4) – Besedna znamka Skupnosti BRIGHTON – Postopek z ugovorom – Razlaga določb nacionalnega prava v primeru relativnega razloga za zavrnitev registracije“
1.                     Pritožba – Razlogi – Zgolj ponovitev razlogov in trditev, predstavljenih pred Splošnim sodiščem – Neopredelitev navajane napačne uporabe prava – Nedopustnost (člen 256 PDEU; Statut Sodišča, člen 58, prvi odstavek; Poslovnik Sodišča, člen 112(1)(c)) (Glej točki 34 in 35.)
2.                     Pritožba – Razlogi – Nadzor Sodišča nad presojo dejstev in dokazov – Izključitev, razen ob izkrivljanju (člen 256 PDEU; Statut Sodišča, člen 58, prvi odstavek) (Glej točke od 43 do 45.)
3.                     Pritožba – Razlogi – Razlog, prvič naveden v okviru pritožbe – Nedopustnost (Statut Sodišča, člen 58, prvi odstavek; Poslovnik Sodišča, člen 113(2)) (Glej točko 53.)
Predmet
Pritožba zoper sodbo Splošnega sodišča (drugi senat) z dne 27. septembra 2011 v zadevi Brighton Collectibles proti UUNT in Felmar (T‑403/10), s katero je Splošno sodišče zavrnilo tožbo zoper odločbo četrtega odbora za pritožbe UUNT z dne 30. junija 2010 (zadeva R 408/2009‑4) v zvezi s postopkom z ugovorom med družbama Brighton Collectibles, Inc. in Felmar – Člen 8(4) Uredbe Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1) – Besedna znamka Skupnosti BRIGHTON – Postopek z ugovorom, ki temelji na prejšnjih besednih in figurativnih nacionalnih znamkah – Neobstoj obrazložitve v zvezi z navajanimi nacionalnimi pravicami
Izrek
1.
Pritožba se zavrne.
2.
Družbi Brighton Collectibles Inc. se naloži plačilo stroškov.